पाक में अपने सैनिक कम कर रहा है अमेरिका  
पाक सरकार द्वारा अमेरिका से अपने सैनिकों को वहां की सरजमीं से कम करने की बात कहने के बाद पेंटागन ने अपने सैनिकों को हटाना शुरू कर दिया है।
पाकिस्तानी सरकार द्वारा अधिकारिक तौर पर अमेरिका से अपने सैनिकों को पाक की सरजमीं से कम करने की बात कहने के बाद पेंटागन ने अपने सैनिकों को वहां से हटाना शुरू कर दिया है।  पेंटागन के प्रवक्ता कर्नल डेव लपान ने बताया, हमें हाल ही में (दो सप्ताह पूर्व) पाकिस्तान सरकार द्वारा उसकी सरजमीं से सैनिकों को कम करने के लिए लिखित तौर पर आग्रह किया गया था। इसके मुताबिक हमने यह कार्रवाई शुरू कर दी है। लगभग 200 से अधिक अमेरिकी सैनिक पाकिस्तान में मौजूद हैं। इन सभी सैनिकों को पाकिस्तान के ऑफिस ऑफ द डिफेंस रिप्रजेंटेटिव में नियुक्त किया गया है।